средства, които ще останат на пазара до 2021 г., и да се зададе стойност по подразбиране на емисиите на СО2 на базата на WLTP за тези превозни средства. Тази стойност по подразбиране следва да бъде определена така, че да не влияе отрицателно върху способността на производителя да се съобрази с целта си за специфични емисии през 2021 г.
 (5)
 Следва да се обърне внимание на специфичното положение, в което се намират производителите на некомплектувани превозни средства, определени в член 3, параграф 19 от Директива 2007/46/ЕО, чийто тип се одобрява на няколко етапа. За целите на корелирането е целесъобразно да се зададе единна корелирана стойност за емисиите на CO2 на базата на NEDC за некомплектувани превозни средства, принадлежащи на една и съща фамилия за матрица на съпротивление при движение, както е определено в точка 5.2 от подприложение 4 към приложение XXI към Регламент (ЕС) 2017/1151.
 (6)
 Освен това на производителите следва да се позволи, в случай на превозни средства от категория N1 с технически допустима максимална маса в натоварено състояние 3 000 kg или повече, да имат избор да изведат коефициентите на съпротивление при движение по NEDC от изпитванията по WLTP или да използват табличните стойности, определени в таблица 3 от приложение 4а към Правило No 83 на ИКЕ на ООН (5).
 (7)
 Желателно е да се ограничи тежестта, свързана с изпитванията, както за производителите, така и за органите по одобряването, както и следва да бъде предоставена възможност да се определят характерните стойности на емисиите на CO2 на базата на NEDC чрез симулации. За тази цел е разработен специфичен инструмент за симулиране на превозно средство (корелационен инструмент). Входящите данни за корелационния инструмент не трябва да изискват допълнителни изпитвания, а да се получат от изпитвания за одобряване на типа по WLTP.
 (8)
 Строгостта на изискванията за намаляване на емисиите на CO2 след преминаването към WLTP трябва, в съответствие с член 13, параграф 6, четвърта алинея от Регламент (ЕС) No 510/2011, да продължава да бъде сходна за производителите и превозните средства с полезност, различна от определената в Регламент (ЕС) No 510/2011, чрез позоваване на нивата на емисии на CO2, определени в съответствие с процедурата NEDC. Ето защо в процедурата за корелиране следва да се вземат под внимание тези условия на изпитване по NEDC, които се изискват изрично за издаването на одобрение на типа.
 (9)
 Може да съществуват напреднали автомобилни технологии или специфични технически конфигурации, за които корелационният инструмент може да не е в състояние да осигури стойности на емисии на CO2 на базата на NEDC с достатъчна точност. В тези случаи като алтернатива производителят трябва да има възможността да извърши физическо изпитване на превозно средство. С цел да се гарантира равнопоставеност, за тези изпитвания следва да се прилагат същите условия за изпитване по NEDC като определените за корелационния инструмент.
 (10)
 За да се гарантира съпоставима строгост, е необходимо да се направят определени корекции в изчисляването на намалението на емисиите благодарение на екоиновации, посочено в член 12 от Регламент (ЕС) No 510/2011. Въпреки това за рамковите условия за този способ се счита, че не